CELEX: 52005PC0214
Language: da
Date: 2005-05-26
Title: Forslag til Europa-Parlamentets og Rådets direktiv om berigtigelse af direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter

Vigtig juridisk meddelelse

|

52005PC0214

Forslag til Rådets forordning om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden {SEK(2004) 924}  /* KOM/2004/0492 endelig udg. - AVC 2004/0163 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 26.5.2005KOM(2005) 214 endelig2005/100 (COD)Forslag tilEUROPA-PARLAMENTETS OG RÅDETS DIREKTIVom berigtigelse af direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter(forelagt af Kommissionen)BEGRUNDELSEVed den seneste ændring af direktiverne om offentlige kontrakter, der blev foretaget ved Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter[1] (herefter ”direktivet”), havde Kommissionen til hensigt, at tærskelværdierne for tjenesteydelseskontrakter, hvortil der ydes et tilskud på mere end 50 %[2], skulle forblive uændrede. Som det fremgår af direktivets artikel 8, har fællesskabslovgiver bekræftet denne hensigt. Tærskelværdien for disse støtteberettigede tjenesteydelseskontrakter, der er fastsat i direktivets artikel 8, stk. 1, litra b), var således på 249 000 EUR, det vil sige det samme som tærskelværdien for tjenesteydelseskontrakter, der indgås med andre end de i bilag IV omhandlede ordregivende myndigheder[3] (det vil sige ordregivende myndigheder, der ikke er centrale regeringsmyndigheder).Tærskelværdierne i direktivet er angivet i euro, mens tærskelværdierne for EU’s internationale forpligtelser i medfør af WTO-aftalen om offentlige indkøb er udtrykt i særlige trækningsrettigheder (SDR). Der er i direktivets artikel 78 fastsat en procedure, der giver Kommissionen mulighed for at kontrollere og justere tærskelværdierne, hvis det er nødvendigt som følge af udviklingen i forholdet mellem SDR og euro. Tærskelværdierne skal i forbindelse med en eventuel justering forblive grundlæggende identiske. Fællesskabslovgiver har ikke villet give Kommissionen mulighed for at foretage væsentlige ændringer[4].Som følge af en materiel fejl bestemmes det imidlertid i artikel 78, stk. 2, litra b), at tærskelværdien for tjenesteydelseskontrakter, hvortil der ydes et tilskud på mere end 50 %, skal tilpasses netop til ”den justerede tærskelværdi for offentlige tjenesteydelseskontrakter, der indgås af de i bilag IV anførte ordregivende myndigheder”, hvilket medfører, at denne tærskelværdi nedsættes væsentligt. Denne fejl blev konstateret så sent i lovgivningsprocessen, at man ikke nåede at foretage en berigtigelse. Fejlen må derfor rettes ved hjælp af en retsakt inden den næste revision af tærskelværdierne, der i henhold til artikel 78, stk. 4, skal offentliggøres primo november 2005.2005/100 (COD)Forslag tilEUROPA-PARLAMENTETS OG RÅDETS DIREKTIVom berigtigelse af direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter(EØS-relevant tekst)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 47, stk. 2, artikel 55 og artikel 95,under henvisning til forslag fra Kommissionen[5],under henvisning til udtalelse fra Det Europæiske Økonomiske og Sociale Udvalg[6],under henvisning til udtalelse fra Regionsudvalget[7],i henhold til fremgangsmåden i traktatens artikel 251[8], ogud fra følgende betragtninger:(1) Tærskelværdien for visse tjenesteydelseskontrakter, hvortil der ydes et tilskud på mere end 50 %, bør tilpasses tærskelværdien for tjenesteydelseskontrakter, der indgås af andre ordregivende myndigheder end centrale regeringsmyndigheder, således som fællesskabslovgiver har bestemt ved vedtagelsen af Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter[9].(2) Denne tilpasning bør ligeledes bevares i forbindelse med den i artikel 78 i direktiv 2004/18/EF omhandlede revision.(3) Artikel 78 i direktiv 2004/18/EF giver som følge af en materiel fejl ikke i øjeblikket mulighed for den ønskede tilpasning. Litra b) og c) i artikel 78, stk. 2, bør derfor berigtiges ved at flytte henvisningen til artikel 8, stk. 1, litra b), fra litra b) til litra c) –UDSTEDT FØLGENDE DIREKTIV:Artikel 1Artikel 78, stk. 2, litra b) og c), i direktiv 2004/18/EØF affattes således:”b) den tærskelværdi, der er fastsat i artikel 67, stk. 1, litra a), til den justerede tærskelværdi for offentlige tjenesteydelseskontrakter, der indgås af de i bilag IV anførte ordregivende myndighederc) de tærskelværdier, der er fastsat i artikel 8, stk. 1, litra b), og artikel 67, stk. 1, litra b) og c), til den justerede tærskelværdi for offentlige tjenesteydelseskontrakter, der indgås af ordregivende myndigheder, der ikke er anført i bilag IV.”Artikel 2Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. januar 2006.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Artikel 1 anvendes fra den (dato for offentliggørelse(.Artikel 3Dette direktiv træder i kraft på dagen for offentliggørelsen i Den Europæiske Unions Tidende .Artikel 4Dette direktiv er rettet til medlemsstaterne.Udfærdiget i Bruxelles, den […].På Europa-Parlamentets vegne På Rådets vegneFormand Formand 

[1] EUT L 134 af 30.4.2004, s. 114

[2] Jf. i denne forbindelse artikel 8 i det oprindelige forslag, KOM(2000) 275 endelig af 10.5.2000. (”For så vidt angår tjenesteydelseskontrakter, hvortil de ordregivende myndigheder yder et tilskud på mere end 50 % (…), forbliver tærskelværdien uændret.”).

[3] Jf. direktivets artikel 7, litra b), første led.

[4] Det skal i denne forbindelse bemærkes, at der intet står om det modsatte i direktivets betragtning 17.

[5] EUT C af , s. .

[6] EUT C af , s. .

[7] EUT C af , s. .

[8] EUT C af , s. .

[9] EUT L 134 af 30.4.2004, s. 114. Senest ændret ved Kommissionens forordning (EF) nr. 1874/2004 af 28. oktober 2004 om ændring af Europa-Parlamentets og Rådets direktiv 2004/17/EF og 2004/18/EF for så vidt angår tærskelværdierne for anvendelse af fremgangsmåderne ved indgåelse af kontrakter (EUT L 326 af 29.10.2004, s. 17).